CELEX: C2006/131/84
Language: et
Date: 2006-06-03 00:00:00
Title: Kohtuasi T-104/06:  3. aprillil 2006  esitatud hagi — SPM  versus  komisjon

3.6.2006   
            
            
               ET
            
            
               Euroopa Liidu Teataja
            
            
               C 131/45
            
         3. aprillil 2006 esitatud hagi — SPM versus komisjon
   (Kohtuasi T-104/06)
   (2006/C 131/84)
   Kohtumenetluse keel: prantsuse
   Pooled
   
      Hageja: Société des plantations de Mbanga (Douala, Kamerun) (esindaja: advokaat B.-L. Doré)
   
      Kostja: Euroopa Ühenduste Komisjon
   Hageja nõuded
   
               —
            
            
               tunnistada kõik hageja nõuded vastuvõetavaks;
            
         
               —
            
            
               tühistada komisjoni 8. veebruari 2006. aasta määrus (EÜ) nr 219/2006, millega avatakse AKV riikidest pärit CN-koodi 08030019 alla kuuluvate banaanide importimiseks tariifikvoot ajavahemikuks 1. märts kuni 31. detsember 2006 ning sätestatakse selle haldamine;
            
         
               —
            
            
               mõista kõik kohtukulud välja komisjonilt.
            
         Väited ja peamised argumendid
   Muudatuste raames, mis viidi sisse kolmandate riikidega, kelle suhtes kehtivad banaanisektori turukorralduse meetmed, toimuvale kaubavahetusele kohaldatavate kvootide erikorda, anti Euroopa Liidu Nõukogu 29. novembri 2005. aasta määrusega (EÜ) nr 1964/2005 banaanide tariifimäärade kohta (1) muu hulgas komisjonile õiguse võtta vastu nimetatud määruse rakendamiseks vajalikud meetmed ning üleminekumeetmed seoses AKV riikidest pärit banaanide tariifikvoodi haldamisega. Selle raames säilitas komisjon oma 9. detsembri 2005. aasta määrusega (EÜ) nr 2015/2005 (2) 2006. aasta jaanuari- ja veebruarikuuks ajaloolistele andmetele põhineva impordilitsentside väljaandmise korra (3). Kuna selle määruse määratluse kohaselt oli tegemist üleminekumäärusega, võttis komisjon 8. veebruaril 2006 vastu määruse (EÜ) nr 219/2006, millega avatakse AKV riikidest pärit CN-koodi 0803 00 19 alla kuuluvate banaanide importimiseks tariifikvoot ajavahemikuks 1. märts kuni 31. detsember 2006 ning sätestatakse selle haldamine (4). Selles määruses sätestas komisjon tariifikvootide haldamise meetodi, mis nägi ette kvootide kasutamise vastavalt vabasse ringlusse laskmise deklaratsioonide vastuvõtukuupäevade kronoloogilisele järjestusele (nn “paremus ees, paremus õiguses” meetod) ning reserveeris üleminekuajaks teatava osa tariifikvootidest ettevõtjatele, kes varustasid ühendust AKV banaanidega varem kehtinud impordikorra raames. Käesoleva hagiga taotletakse selle määruse tühistamist.
   Hageja väidab käesolevas hagis, et nimetatud määruses on mitmeid õiguslikke vigu, mille tulemuseks on hageja väitel, et samal ajal kui 60 % tariifikvootide haldamine toimub uue meetodi kohaselt, toimub see 40 % ulatuses litsentside jagamise teel ajalooliste andmete põhjal. Oma hagi toetuseks toob hageja välja samad väited ja argumendid, mis ta esitas oma hagis kohtuasjas T-447/05 (5).
   
      (1)  29. novembri 2005. aasta määrus (EÜ) nr 1964/2005 banaanide tariifimäärade kohta (ELT 2005 L 316, lk 1).
   
      (2)  Komisjoni 9. detsembri 2005. aasta määrus (EÜ) nr 2015/2005 nõukogu määrusega (EÜ) nr 1964/2005 avatud tariifikvootide raames AKV riikidest pärit banaanide impordi kohta 2006. aasta jaanuaris ja veebruaris (ELT 2005 L 324, lk 5).
   
      (3)  Nimetatud määruse tühistamist taotleb hageja kohtuasjas T-447/05.
   
      (4)  ELT 2006 L 38, lk 22
   
      (5)  Vt teadaanne ELT 2006 C 74, lk 24.